- शाहदरा, दिल्ली के नारायण सिंह को ‘क्रिस्टल लॉज’ के कोर्ट सीन खूब पसन्द आये, एक लम्बे अन्तराल के बाद मुकेश माथुर से मुलाकात तसल्लीबख्श लगी और उपन्यास की शुरुआत का प्रसंग उन्हें सब से अधिक ‘रोचक और दमदार’ लगा । बड़े आनन्द साहब का सैशन कोर्ट में खुद पेश होना उन्हें रोमांच से भर गया और कमला सारंगी की गवाही का प्रसंग उन्हें सब से ज्यादा प्रभावशाली लगा । उपन्यास के अन्त के करीब के एंटीक्लाईमैक्स को उन्होंने ‘पिक्चर अभी बाकी है दोस्त’ का दर्जा दिया । आखिर में उन्होंने फिर उपन्यास को बेजोड़, लाजवाब, शानदार, दिल को छूने वाला जैसे अलंकरणों से नवाजा ।